Na podlagi 43. člena Pravil Fakultete za socialno delo Univerze v Ljubljani, je senat Fakultete za socialno delo na svoji seji dne 28.11.2016 sprejel

**PRAVILNIK O ORGANIZIRANOSTI IN DELOVANJU**

**ALUMNI KLUBA UNIVERZE V LJUBLJANI, FAKULTETE ZA SOCIALNO DELO**

**I. SPLOŠNO**

**1. člen**

Alumni klub Univerze v Ljubljani, Fakultete za socialno delo (v nadaljevanju: AFSD) je združenje vseh  diplomantk, diplomantov, magistric, magistrov ter doktoric in  doktorjev znanosti  študijskih programov Fakultete za socialno delo Univerze v Ljubljani in njenih pravnih prednic (v nadaljevanju: diplomanti), ki s pristopno izjavo izrazijo željo postati članica/član AFSD, z namenom  povezovanja in sodelovanja diplomantov med seboj, s Fakulteto za socialno delo, delodajalci in javnostmi.

AFSD deluje v okviru univerze v Ljubljani, Fakultete za socialno delo, ki zagotavlja sredstva in pogoje za njegovo delovanje.

**II. CILJI IN NALOGE AFSD**

**2. člen**

AFSD ima naslednje cilje:

* povezovanje in druženje diplomantov kot stanovskih kolegov med seboj in s Fakulteto za socialno delo ter njenimi učitelji in sodelavci;
* strokovno in znanstveno sodelovanje diplomantov s Fakulteto za socialno delo in spodbujanje sodelovanja med okolji, v katerih delujejo;
* spremljanje in podpora razvoju Fakultete za socialno delo;
* spodbujanje in pospeševanje povezovanja pedagoškega in znanstveno – raziskovalnega dela Fakultete za socialno delo z delodajalci;
* skrb za ugled poklica in izobrazbe, ki jo zagotavlja Fakulteta za socialno delo;
* promocija socialnega dela v družbenem okolju.

**3. člen**

Cilji AFSD kluba se uresničujejo:

* z organizacijo in izvedbo strokovnih in znanstvenih posvetov, razprav, predavanj, seminarjev, okroglih miz in podobnih dogodkov;
* z organizacijo in izvedbo družabnih dogodkov za diplomante;
* z organiziranjem javne podpore Fakulteti za socialno delo in iskanjem virov za njen razvoj;
* z izdajanjem in objavo publikacij;
* z zbiranjem sredstev za namen delovanja AFSD in promocijo stroke socialnega dela;
* z informiranjem diplomantov in javnosti o pedagoških in znanstveno – raziskovalnih dosežkih na področju socialnega dela.

**III. ČLANSTVO V AFSD**

**4. člen**

Član AFSD je  lahko vsak diplomant  študijskih programov Fakultete za socialno delo.

Članstvo v AFSD je prostovoljno, častno in  brez plačila članarine ali drugih obveznosti.

Diplomant postane član z izpolnitvijo pristopne  izjave. Pristopna izjava je objavljena na spletni strani in v referatu Fakultete za socialno delo.

**IV. ORGANI AFSD**

**5. člen**

Organi AFSD so:

* občni zbor,
* svet,
* predsednik.

**Občni zbor**

**6. člen**

Občni zbor je najvišji organ AFSD. Sestavljajo ga vsi njegovi člani.

Občni zbor obravnava in sprejema poročilo o  delu,  program dela  ter imenuje člane sveta  AFSD.

**7. člen**

Občni zbor se  sestaja na sejah, ki se skličejo najmanj enkrat letno. Sejo skliče  in vodi predsednik AFSD. O poteku se piše zapisnik.

Vabilo na sejo občnega zbora se skupaj s predlogom dnevnega reda in gradivom pošlje  članom AFSD  najmanj 10 dni pred  sejo. Občni zbor je sklepčen, če je prisotnih več kot desetina članov. Če občni zbor ni sklepčen, se zasedanje odloži za eno uro. Po preteku tega časa je občni zbor sklepčen ne glede na število prisotnih članov.

Glasovanje na občnem zboru je praviloma javno, lahko pa se člani na  seji  odločijo za tajno  glasovanje. Sklep  o tajnem glasovanju je sprejet, če je zanj glasovala več kot polovica prisotnih članov.

**Svet**

**8. člen**

Svet AFSD skrbi za razvoj in promocijo AFSD.

Svet AFSD sestavljajo 4 predstavniki  diplomantov Fakultete za socialno delo, ki jih na predlog predsednika AFSD imenuje občni zbor izmed članov AFSD za mandatno dobo štirih let. Član sveta je tudi predsednik AFSD.

Svet pripravlja predlog programa dela, poročilo o delu ter skrbi za izvajanje nalog iz programa dela.

Svet AFSD sodeluje na sejah, ki jih sklicuje predsednik AFSD po potrebi, najmanj 1 krat letno.

Svet je sklepčen, če so prisotni predsednik in 2 člana sveta AFSD. Za veljavnost sklepov je potrebna večina prisotnih glasov.

**Predsednik**

**9. člen**

Predsednik AFSD je visokošolski učitelj, ki  predstavlja in vodi delo AFSD.

Predsednika imenuje Senat Fakultete za socialno delo za mandatno dobo štirih let.

**V. POGOJI ZA DELOVANJE AFSD**

**10. člen**

Fakulteta za socialno delo v skladu s svojimi finančnimi zmožnostmi  zagotavlja finančne in materialne pogoje  za delovanje in  izvajanje nalog AFSD.

**11. člen**

Organizacijska, strokovna, tehnična in administrativna dela, ki so potrebna za delovanje AFSD, opravljajo strokovne službe Fakultete za socialno delo.

Program dela in letno poročilo o delu AFSD se  obravnava in potrdi na Senatu Fakultete za socialno delo po tem ko ga obravnava in sprejme občni zbor.

**VI. OBVEŠČANJE IN ZAGOTAVLJANJE  JAVNOSTI DELA**

**12. člen**

Delo AFSD je javno.

Člane AFSD se o delovanju kluba obvešča zlasti z  vabili na seje in dogodke, ki se pošiljajo vsem članom  po elektronski ali redni pošti  ter  z  objavo  zapisnikov sej občnega zbora,  programa dela in letnega načrta dela na  oglasni deski in spletnih straneh  Fakultete za socialno delo.

Fakulteta za socialno delo obvešča javnost o  delovanju AFSD  preko spletnih strani Fakultete za socialno delo, z vabili medijem in zainteresirani strokovni javnosti  na dogodke in seje občnega zbora  in  preko  sredstev javnega obveščanja. Ob pomembnejših dogodkih se skliče  tiskovna konferenca.

Za zagotavljanje javnosti dela in obveščanje članov  je odgovoren  predsednik AFSD.

**VII. PREHODNE IN KONČNE DOLOČBE**

**13. člen**

Fakulteta za socialno delo povabi k vključitvi v AFSD vse dosedanje diplomante Fakultete za socialno delo.

Predsednik AFSD mora najkasneje v roku enega leta od imenovanja sklicati prvi občni zbor.

**14. člen**

Ta pravilnik stopi v veljavo naslednji dan po objavi na spletni strani Fakultete za socialno delo.

Izr. prof. dr. Vesna Leskošek

 dekanja

**PRISTOPNA IZJAVA ZA ČLANSTVO V ALUMNI KLUBU UNIVERZE V LJUBLJANI, FAKULTETE ZA SOCIALNO DELO**

Ime in priimek\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priimek ob diplomiranju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum rojstva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PODATKI O ŠTUDIJU**

**(okvirno**)

Leto vpisa na FSD: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leto zaključka študija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podatki o podiplomskem

Študiju: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PODATKI O ZAPOSLITVI**

Zaposlen-a: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Področje dela/ delovno mesto**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ali bi bili pripravljeni aktivno sodelovati v aktivnostih ALUMNI KLUBA UL FSD?

DA NE

Podpisan-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_soglašam, da se gornji podatki uporabljajo izključno za potrebe Alumni kluba Univerze v Ljubljani, Fakultete za socialno delo in da za potrebe včlanitve v klub Fakulteta za socialno delo oz. AFSD pridobi podatke iz evidence diplomantov.

 Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_